***Predlagatelj: ŽUPAN***

Svet Mestne občine Velenje je na podlagi 13. člena Zakona o športu (Uradni list RS, št. 29/2017, 21/18 – ZNOrg, 82/20, 3/22 – ZDeb in 37/24), 4. člena Odloka o postopku za sofinanciranje letnega programa športa v Mestni občini Velenje (Uradni vestnik MOV, št. 25/24) in 24. člena Statuta Mestne občine Velenje (Uradni Vestnik MOV, št. 14/22) na svoji \_\_. seji, dne \_\_\_\_\_\_\_ sprejel naslednji

LETNI PROGRAM ŠPORTA

V MESTNI OBČINI VELENJE ZA LETO 2025

1. člen

(vsebina)

Z Letnim programom športa za leto 2025 (v nadaljevanju: LPŠ) so v Mestni občini Velenje (v nadaljevanju: MOV) v skladu z razvojnimi načrti občine, razpoložljivimi sredstvi proračuna ter s kadrovskimi in prostorskimi razmerami v športu določeni:

* športni programi in področja, ki se sofinancirajo iz občinskega proračuna,
* višina proračunskih sredstev za sofinanciranje športnih programov in področij,
* obseg in vrsto športnih programov in področij,

2. člen

(športni programi/področja)

V letu 2025 se iz sredstev proračuna MOV sofinancirajo naslednji športni programi in področja:

ŠPORTNI PROGRAMI:

* Prostočasna športna vzgoja otrok in mladine (PRO in PRI):
	+ celoletni športni programi za otroke do 6 in do 15 let,
	+ celoletni športni programi za mladino od 16 do 19 let,
	+ celoletni pripravljalni programi za otroke od U-7 do U-12,
	+ občasni športni programi za otroke.
* Prostočasna športna vzgoja otrok s posebnimi potrebami (PP):
	+ celoletni športni programi za otroke od 6 do 15 let.
* Športna vzgoja otrok in mladine usmerjenih v kakovostni in vrhunski šport (USM):
	+ celoletni športni programi otrok U-12/13 in U-14/15 let,
	+ celoletni športni programi mladine U-16/17 in U-18/20 let.
	+ dodatni programi kategoriziranih športnikov mladinskega in perspektivnega razreda.
* Kakovostni šport (KŠ):
	+ celoletni športni programi kakovostnega športa odraslih,
	+ dodatni programi kategoriziranih športnikov državnega razreda,
	+ nadpovprečni športni dosežki.
* Vrhunski šport:
	+ dodatni programi kategoriziranih športnikov mednarodnega, svetovnega in olimpijskega razreda.
* Šport invalidov (ŠI):
	+ Celoletni športni programi invalidov.
* Športna rekreacija (RE):
	+ celoletni športni programi za odrasle.
* Šport starejših (ŠSta):
	+ celoletni športni programi za starejše.

ŠPORTNI OBJEKTI IN POVRŠINE ZA ŠPORT V NARAVI:

* investicije, obnova, obratovanje in vzdrževanje športne infrastrukture.

RAZVOJNE DEJAVNOSTI V ŠPORTU:

* izpopolnjevanje in usposabljanje strokovnih kadrov v športu,
* strokovna in informacijska podpora upravljanju športa.

ORGANIZIRANOST V ŠPORTU:

* delovanje športnih klubov, društev in njihovih zvez,
* delovanje ŠRZ Rdeča dvorana.

ŠPORTNE PRIREDITVE IN ŠPORTNA PROMOCIJA:

* mednarodne, državne in občinske športne prireditve.
* prireditev ob podelitvi priznanj v športu,
* mednarodne igre šolarjev.

3. člen

(višina proračunskih sredstev in način zagotavljanja sredstev)

Iz proračuna MOV se za sofinanciranje LPŠ 2025 zagotovi 3.933.016,08 € in sicer:

|  |  |  |  |
| --- | --- | --- | --- |
| SREDSTVA JAVNEGA RAZPISA: tekoči transferji neprofitnim organizacijam in ustanovam | p. p. | VREDNOST  | % DELEŽ  |
| PRO | celoletni prostočasni programi otrok: 6 do 15 let | 40318110 | 33.500,00 € | 6,20% |
| PRO | celoletni prostočasni programi mladine: 16 do 19 let |  | 6.000,00 € | 1,11% |
| PRI | celoletni pripravljalni programi otrok: U-7 do U-11 | 34.000,00 € | 6,30% |
| PP | celoletni programi otrok in mladine s posebnimi potrebami: 6 do 19 let | 6.550,00 € | 1,21% |
| USM | celoletni programi otrok usmerjenih v KŠ/VŠ: U-12/13 in U14/15 | 40.000,00 € | 7,41% |
| USM | celoletni programi mladine usmerjene v KŠ/VŠ U-16/17, U18/20 in MLR, PR | 45.000,00 € | 8,33% |
| KŠ | celoletni programi kakovostnega športa odraslih In kategorizirani DR | 16.100,00 € | 2,98% |
| VŠ | dodatni programi kategoriziranih športnikov: MR, SR, OR | 12.500,00 € | 2,31% |
| ŠI | celoletni športnorekreativni programi invalidov | 5.500,00 € | 1,02% |
| RE | celoletni športnorekreativni programi odraslih | 23.350,00 € | 4,32% |
| ŠSTA | celoletni športnorekreativni programi starejših | 3.000,00 € | 0,56% |
| ORG | delovanje športnih društev in klubov | 6.000,00 € | 1,11% |
| PRIR | mednarodne, državne in občinske športne prireditve | 8.500,00 € | 1,57% |
| KŠ | nagrade za nadpovprečne športne dosežke | 40318107 | 300.000,00 € | 55,56% |
| SKUPAJ PROGRAMI IN PODROČJA: JAVNI RAZPIS -1 | 540.000,00 € | 100,00% |

preglednica št. 1

Sredstva za sofinanciranje športnih programov in področij (preglednica št.1) se zagotovijo z izvedbo javnega razpisa in pogodb, ki jih župan podpiše z izbranimi izvajalci.

|  |  |  |  |
| --- | --- | --- | --- |
| SKUPNI IZBRANI PROGRAMI IN PODROČJA: tekoči transferji neprofitnim organizacijam in ustanovam | p. p. | VREDNOST  | % DELEŽ  |
| PRO | projekt: Naučimo se plavati | 40318165 | 11.000,00 € | 3,57% |
| PRO | projekt: Naučimo se smučati | 55.000,00 € | 17,83% |
| PRO | projekt: Počitnice in pouka prosti dnevi | 28.000,00 € | 9,08% |
| PRO | projekt: Šolska športna tekmovanja | 112.000,00 € | 36,30% |
| VŠ | projekt: Pospeševanje vrhunskega športa (interni razpis) | 40.000,00 € | 12,97% |
| RAZVOJ | usposabljanje in izpopolnjevanje v športu (interni razpis) | 6.000,00 € | 1,94% |
| RAZVOJ | strokovna in informacijska podpora upravljanju športa | 5.500,00 € | 1,78% |
| ORG | delovanje Športe zveze Velenje | 14.000,00 € | 4,54% |
| PRIR | prireditev ob podelitvi priznanj v športu | 12.000,00 € | 3,89% |
| PRIR | mednarodne igre šolarjev | 25.000,00 € | 8,10% |
| SKUPAJ PROGRAMI IN PODROČJA: JAVNI RAZPIS -2 | 308.500,00 € | 100,00% |

preglednica št. 2

Sredstva za sofinanciranje športnih programov in področij (preglednica št. 2) se zagotovijo z izvedbo javnega razpisa in pogodb, ki jih župan podpiše z izbranim izvajalcem.



preglednica št. 3

Sredstva za investicije, obnovo, obratovanje in vzdrževanje športne infrastrukture (preglednica št. 3) se zagotovijo na osnovi potrjenega proračuna MOV in pogodbe z izbranimi izvajalci.

|  |  |  |  |
| --- | --- | --- | --- |
| ŠRZ RDEČA DVORANA | p. p. | VREDNOST  | % DELEŽ  |
| ORG | plače: tekoči transferji v JZ | 40318023 | 538.670,00 € | 37,99% |
| ORG | materialni stroški: tekoči transferji v JZ | 40318026 | 569.103,00 € | 40,13% |
| OBJEKT | kotalkališče: tekoči in investicijski transferji v JZ | 40318167 | 27.810,00 € | 1,96% |
| OBJEKT | pump track: tekoči transferji v JZ | 40318168 | 9.120,00 € | 0,64% |
| OBJEKT | smučarsko skakalni center: vzdrževanje javnih površin | 40318172 | 1.383,00 € | 0,10% |
| OBJEKT | zimsko dogajanje VISTA: material in storitve  | 40318176 | 25.000,00 € | 1,76% |
| OBJEKT | investicije Zavoda ŠRZ | 40318187 | 116.500,00 € | 8,22% |
| OBJEKT | bela dvorana | 40318188 | 130.510,00 € | 9,20% |
| SKUPAJ DELOVANJE ŠRZ RDEČA DVORANA | 1.418.096,00 € | 100,00% |

preglednica št. 4

Sredstva za delovanje ŠRZ Rdeča dvorana (preglednice št. 4) se zagotovijo na osnovi potrjenega proračuna MOV (ustanoviteljica Zavoda) in neposredne pogodbe z Zavodom ŠRZ.

|  |  |  |  |
| --- | --- | --- | --- |
| OBČINSKA UPRAVA MOV | p. p. | VREDNOST  | % DELEŽ  |
| PROGR | nagrade za športne dosežke: drugi operativni odhodki | 40318179 | 24.000,00 € | 66,67% |
| PROGR | občinske panožne športne šole | 40318189 | 12.000,00 € | 33,33% |
| SKUPAJ OPERATIVNI ODHODKI OBČINSKE UPRAVE | 36.000,00 € | 100,00% |

preglednica št. 5

Sredstva za nagrade za športne dosežke in občinske panožne športne šole (preglednice št. 5) se zagotovijo na osnovi potrjenega proračuna MOV in sklepa župana.

4. člen

(obseg in vrsta športnih programov in področij)

Obseg in vrsta športnih programov in področij, ki se v 2025 sofinancirajo iz proračunskih sredstev, so opredeljeni v Pogojih in merilih za izbiro, ocenjevanje in vrednotenje LPŠ v MOV (izvleček za 2025).

5. člen

(javni razpis in merila za vrednotenje)

Na osnovi sprejetega LPŠ 2025 bo občinska uprava izpeljala postopke za izvedbo javnega razpisa za sofinanciranje LPŠ v MOV za leto 2025. Vrednotenje na javni razpis prispelih vlog se izvrši na osnovi določb Odloka o sofinanciranju LPŠ v MOV (Pogoji in merila). Izvleček Pogojev in meril za leto 2025 je sestavni del razpisne dokumentacije.

6. člen

(možnosti prerazporeditve sredstev LPŠ in JR)

Če Komisija za šport v postopku JR ugotovi, da je število prijav v razpisanih programih ali področjih manjše od pričakovanj, lahko sredstva prerazporedi na tiste razpisane programe ali področja športa, kjer je število prijav večje od pričakovanj. Določilo velja za sredstva proračunske postavke 40318110.

7. člen

(spremembe LPŠ)

Sprememba občinskega proračuna na področju športa posledično pomeni spremembo LPŠ 2025.

8. člen

(veljavnost LPŠ)

LPŠ v MOV za leto 2025 začne veljati naslednji dan po objavi v Uradnem vestniku MOV in je osnova za izvedbo javnega razpisa in razdelitev sredstev za sofinanciranje programov športa v Mestni občini Velenje.

Številka: 4505-0020/2024

Datum: 3. 12. 2024

župan Mestne občine Velenje

 Peter DERMOL

OBRAZLOŽITEV

I. PRAVNA PODLAGA

Pravna podlaga za sprejem Letnega programa športa v Mestni občini Velenje za leto 2025 je 13. člen Zakona o športu (Uradni list RS, št. 29/2017, 21/18 – ZNOrg, 82/20, 3/22 – ZDeb in 37/24), 4. člen Odloka o postopku za sofinanciranje letnega programa športa v Mestni občini Velenje (Uradni vestnik MOV, št. 25/24) in 24. člen Statuta Mestne občine Velenje (Uradni Vestnik MOV, št. 14/22).

II. RAZLOGI ZA SPREJEM AKTA

Na podlagi 13. člena Zakona o športu (ZŠpo-1) izvajanje nacionalnega programa na lokalni ravni za posamezno koledarsko leto občinski svet, po predhodnem mnenju občinske športne zveze, določi z letnim programom športa. Letni program športa določi programe in področja športa, ki se sofinancirajo v posameznem koledarskem letu in obseg javnih sredstev, ki se zagotavljajo v proračunu lokalne skupnosti, pri čemer upošteva strukturo in prednostne naloge, opredeljene v nacionalnem programu. Proračun Mestne občine Velenje za leto 2025 je bil sprejet na 17. seji Sveta MOV, dne, 17.12.2024, zato se Letni program športa v Mestni občini Velenje za leto 2025 lahko sprejme.

III. OCENA STANJA

LPŠ v Mestni občini Velenje za leto 2025 je usklajen z razpoložljivimi finančnimi sredstvi.

IV. KRATKA VSEBINA AKTA

Z Letnim programom športa za leto 2025 so v Mestni občini Velenje glede na razvojne načrte občine, razpoložljiva sredstva proračuna ter s kadrovskimi in prostorskimi razmerami v športu določeni:

* športni programi/področja, ki se sofinancirajo iz občinskega proračuna,
* višina proračunskih sredstev za sofinanciranje športnih programov/področij,
* obseg in vrsto športnih programov/področij.

V. OCENA FINANČNIH IN DRUGIH POSLEDIC

Iz proračuna Mestne občine Velenje se skladno z Odlokom o proračunu Mestne občine Velenje za leto 2025 (Uradni vestnik MOV, št. 27/24) za proračunsko leto 2025 za športne programe in področja zagotovi 3.933.016,08 €.

Pripravili:

Olaf GRBEC, l.r.

Katka GERŠAK, l.r.

Simona POGORELČNIK, l.r.

VODJA UDD

Marko PRITRŽNIK, prof,.l.r.

ŽUPAN:

Na podlagi 37. člena Statuta Mestne občine Velenje (Uradni vestnik MOV, št. 1/16 - UPB) predlagam svetu, da predlog Letnega program športa v Mestni občini Velenje za leto 2025 obravnava in sprejme.

 Peter DERMOL

župan Mestne občine Velenje